钦定古今图书集成/明伦汇编/闺媛典/第004卷 > 《列女传序》宋·史
## 钦定古今图书集成/明伦汇编/闺媛典/第004卷 > 《列女传序》宋·史

古者天子亲耕，教男子力作；皇后亲蚕，教女子治生。
王道之本，风俗之原，固有在矣。男有塾师，女有师氏，
国有其官，家有其训。然而《诗》《书》所称男女之贤，尚可
数也。世道既降，教典非古。男子之志四方，犹可隆师
亲友以为善。女子生长环堵之中，能著美行，垂于汗
青，岂易得哉！故历代所传列女，何可弃也？考宋旧史，
得列女若干人，作《列女传》。